2017 se nuwe opstyl | SARIE
FOTO Instagram / @lilyjcollins	10 Januarie 2017
2017 se nuwe opstyl	deur SARIE.com-span
Nuwe jaar, nuwe dinge en 'n nuwe haarstyl om te probeer. By Sondag se Golden Globe-toekennings het bekendes geskitter in die mooiste grimering en haarstyle. Maar een aktrise het haar hare in 'n opstyl gedra wat 'n groot trend in 2017 gaan wees.
Die beeldskone Lily Collins se hare was in 'n hoë bolla met 'n visstert-vlegsel wat om dit gedraai is. Ons dink dis pragtig en 'n haarstyl wat vir omtrent enige geleentheid kan werk.
Kry só die perfekte bolla
Met 'n gewone frommelhaarband of scrunchy, wat jy by kleinhandelgroepe soos Clicks kan koop, kan jy binne vyf minute die perfekte bolla kry!
Kry jy nie 'n scrunchy nie? Maak jou eie een – met 'n sokkie! Doen dit só:
Neem 'n sokkie (verkieslik 'n lekker dik een, soos 'n manssokkie) en sny die toongedeelte af sodat daar weerskante openinge is.
Rol die sokkie op totdat dit dieselfde vorm as 'n oliebol het (rond met 'n opening in die middel). Siedaar! Jy het jou eie scrunchy gemaak. Nou kan jy met jou bolla begin.
Bind jou hare in 'n poniestert. Dit kan hoog óf laag wees, afhangend van waar jy die bolla wil hê. Die mode is om jou bolla hoog te dra, maar vir 'n meer klassieke voorkoms kan jy dit ook laag in jou nek maak.
Sit jou scrunchy bo-oor die rekkie waarmee jy die poniestert vasgemaak het (sien foto) en sprei jou hare rondom dit uit sodat jou geheime hulpmiddel nie sigbaar sal wees nie.
Bring die punte van jou hare bymekaar en rol dit rondom en onder die bolla in. Sit nog 'n rekkie om jou bolla om dit mooi in plek te hou. Spuit die bolla met haarsproei. Vir 'n meer informele, gemaklike voorkoms kan jy 'n bietjie van die hare uittrek en die bolla losserig vasmaak.
'n Hoë bolla bly 'n treffer en is beslis 'n tendens vir 2017.
Kate Middelton 35 jaar, 35 beste uitrustings
Burry Stander se weduwee trou
Kristen Wiig laat die koppe draai
Sal jy sproete op jou gesig laat tatoeëer? Ja, dis 'n gier!
FANIE TOETS: Laser vir jonger oë
Grimeerwêreld se nuutste obsessie
Cara Delevingne kleur óók haar hare
Dís die skoonheidsproduk wat die meeste gegoogle word. Kan jy raai wat dit is?
Katy Perry sny haar hare af!
Jennifer Lopez sny haar lang hare!
Is jy gaande oor helder lipskakerings, maar dikwels gefrustreerd omdat die kleur te maklik van jou lippe verdwyn? Die oplossing is 'n splinternuwe produk wat die skoonheidswêreld op hol het: dit lyk soos 'n lipglans, word droog soos 'n mat-lipstiffie …
NUUSBRIEF Teken nou in op ons nuusbrief en bly op hoogte van die jongste SARIE-nuus Gewildste
Lekker tradisie: 5 bygeregte Gebakte kaaskoek met karamelsous Kaaskoek-don pedro Malvapoeding met koek uit 'n boks Kaaskoek-draairoomys 2017 se gewildste diëte: Die sop-detoks #WatJyMoetWeet TEKEN IN Teken nou in op SARIE of SARIE KOS Teken in Nuut in ons winkel